Vir tieners - 101 Vrae en antwoorde
In die eerste afdeling bespreek ons emosies en gepaardgaande sake soos gedagtes en vrese wat tipies van hierdie fase is: van daardie onverstaanbare buierigheid tot die onsekerheid omtrent jou toekoms en potensiële konflikte met jou ouers.
Die tweede gedeelte handel oor idees, mites en vrae wat spruit uit die spesifieke veranderings wat jou liggaam besig is om te ondergaan.
Onder die vrae wat handel oor higiëne en persoonlike voorkoms sal jy praktiese, alledaagse onderwerpe vind, soos die gebruik van reukweermiddels, die behandeling van aknee, die voordele en nadele van haarkleurmiddels en die mees gepaste klere om te dra.
Ons wy 'n hele afdeling aan gesondheidsake, waarin jy onder andere die redes sal vind waarom tabak sleg is vir jou, wat die beste kosse is om te eet, slaappatrone om te volg en die groot veranderings wat gewoonlik in hierdie stadium in jou liggaam plaasvind.
Op die gebied van vriendskap en sosiale omgang stel ons oplossings voor vir die konflikte wat jy daar mag ervaar. Omdat jou vriende op dieselfde mallemeule van verandering as jy is, is dit dinge wat oral gebeur. Ons bespreek die ingewikkelde verhoudings tussen seuns en meisies, swak gewoontes om vermy te word, die risiko wat 'n mens snags kan loop, die gebruik en misbruik van nuwe tegnologie en wanopvattings oor dwelms en alkohol . . .
Onder die opskrif 'Eerste verhoudings' bespreek ons aspekte van die emosies wat opduik wanneer jy jou eerste seksuele kontak met 'n ander persoon het; die vrees vir verwerping, die sleutel tot fisiese aantreklikheid en die beste manier om 'n bloos te hanteer. Dan ook seksuele omgang, orgasme, erotiek, seksualiteit en meer.
Die noodsaaklikheid om seksuele verhoudings veilig en verantwoordelik te hou, word bespreek onder 'Die risiko van seks'. Hier word die mees algemene 'gevare' van sekere seksuele gewoontes ingesluit, wat so moeilik is om met ouers of ouer mense te bespreek.
In die laaste afdeling sal jy die waarheid agter die vele mites en legendes oor die veelbesproke onderwerp, 'die eerste keer', vind.